钦定古今图书集成/明伦汇编/氏族典/第524卷 > 《廖用贤尚友录》 > 捏吉伯
## 钦定古今图书集成/明伦汇编/氏族典/第524卷 > 《廖用贤尚友录》 > 捏吉伯

按《全辽志》：“吉伯，西夏国人。为人颖悟奇伟，勇略不群。
初充御前怯薛歹，居无何，授兀歹拔都招讨，领蒙古
汉军护拔都忽都，与西番四次攻战，有功。后转海二
万馀里，直攻日本，战胜回还，赏赉有加，令往辽东复
州住坐耕种，每年一诣大都，朝于金复等处。后以寿
终，葬复州城东百步许。”